पीपीई किटमध्ये बीबीसी प्रतिनिधी मयुरेश कोण्णूर आणि शरद बढे

आताही गर्दी आहे, पण मास्क लावलेली गर्दी.  तो मास्क सावधानता बाळगायला लावतो, पण त्यामागे लपलेल्या चेहऱ्यांवर भीतीही आहे.  कोरोना काळातल्या अनेक बातम्या येताहेत.  काळ कमालीच्या कसोटीचा आहे. पण 'केईएम'च्या ज्या कोव्हिड वॉर्डमध्ये, तिथल्या    आयसीयू मध्ये या विषाणूसोबत शेवटची लढाई लढली जाते, त्या वॉर्डमध्ये परिस्थिती कशी आहे याची बाहेर बहुतांशी कल्पना नाही.  

बराच काळ वाट पाहिल्यावर आम्हाला परवानगी मिळाली आहे.  बाहेर आपण कोरोनापासून अंतर ठेवायचा आटोकाट प्रयत्न करतो आहोत, पण आता कोरोना वॉर्डात, आयसीयू मध्ये चाललो आहोत याचं दडपण आहे.  हॉस्पिटलच्या बाहेर अनेक एम्ब्युलन्सेस डोळ्यांना या काळात ठळकपणे जाणवतात.  काही रुग्णांना घेऊन आल्यात, काही घेऊन जायला.  

केईएमच्या जुन्या इमारतींच्या सगळ्या गल्ल्या तशा मोकळ्या आहेत.  पेशंट्सची नेहमीप्रमाणे ये जा चाललेली आहे.  काही ठिकाणी बैरिकेड्स आहेत.  ज्या ओफिसेसमध्ये वा कॉरिडॉर्समध्ये बाहेरच्या कोणी थेट येऊ नयेत म्हणून.  

आमच्यासोबत दोन डॉक्टर्स आहे ज्या कोव्हिड वॉर्डमध्ये गेले काही महिने काम करताहेत. डॉ स्मृती वाजपेयी आणि डॉ कविता जोशी.  त्यांच्यामागोमाग कोव्हिड वॉर्डकडे निघतो.  कॉरिडॉर्स मोकळे आहेत, पण बेंचेस भरलेले आहेत.  

बहुतांश पेशंट्सचे नातेवाईक असावेत.  हॉस्पिटलचे कर्मचारी, काही सुरक्षारक्षक, पोलिस हे इथे बऱ्याच काळासाठी तैनात आहेत, त्यातले काही पीपीई सूटमध्ये दिसायला लागतात.  तेव्हा नेहमीचं केईएम आणि कोरोनातलं केईएम याच्यातला फरक प्रकर्षानं जाणवतो.  वातावरणातला तणाव स्पष्टपणे जाणवतो.

आयसीयू वॉर्ड

पहिल्या मजल्यावरच्या कोव्हिड आयसीयू जवळ आम्ही पोहोचतो.  त्याच्या दरवाज्याच्या काही मीटर अगोदरच बहुतांश भाग हा बाक लावून अडवला आहे.  कोणीही अधिक जवळ येऊ नये म्हणून.  इथून पुढे फक्त ज्यांचा संबंध कोव्हिड वॉर्डशी आहे त्यांनाच जाता येतं.  आम्ही आत प्रवेश करतो, पण लगेचच आयसीयू भागात जाता येत नाही. 

उजव्या बाजूला एक खोली आहे. तिथं आम्हाला नेलं जातं.  या खोलीला म्हणतात 'डॉनिंग रुम', म्हणजे जिथे पीपीई सूट अंगावर चढवायचा असतो ती खोली.  प्रत्येक डॉक्टरला आणि या वॉर्डमध्ये काम करणाऱ्या सपोर्ट स्टाफला या खोलीत येऊन पीपीई सूट घातल्याशिवाय काम सुरु करता येत नाही आणि ते शक्यही नाही.  

डोळ्याला न दिसणाऱ्या या कोरोना विषाणू... \n\nवरील लेखासाठी मला एक चांगले शीर्षक द्या.
कोरोना : जेव्हा आम्ही केईएम हॉस्पिटलच्या आयसीयूला भेट दिली...